יפוי כח מתמשך נכנס לתוקף רק כאשר אדם הופך להיות לא כשיר ולא מסוגל להבין ולקבל החלטות בעניינים שנכללו ביפוי הכח (עניינים רכושיים, אישיים ו/או רפואיים) . הקביעה שאדם לא כשיר תעשה בהתאם להוראה שקבע האדם ביפוי הכח המתמשך באמצעות אדם שהוא מכיר וסומך עליו, שאינו אחד ממיופי הכח שמונו ביפוי הכח המתמשך או בקרות אירוע מסוים (כגון אשפוז פסיכיאטרי) או (הכי מומלץ) באמצעות חוות דעת רופא מומחה, לבחירת האדם.
האדם יכול לקבוע כי יפוי כח מתמשך רכושי יכנס לתוקף מיד אולם במקרה זה לא יחול על מיופה הכח חוק הכשרות המשפטית והאפוטרופסות כלומר אין פיקוח של האפוטרופוס הכללי אין חובת דיווח, אלא יחול חוק השליחות על משמעויותיו.
כאשר התקיים התנאי לכניסת יפוי הכח לתוקף מיופה הכח ימסור הצהרה לאפוטרופוס הכללי בדבר. לאחר מסירת ההצהרה האפוטרופוס הכללי ימסור הודעה לאדם הממנה, למיופה הכח ולמיודע (האדם אשר מונה כמפקח על מיופה הכח בייפוי הכח המתמשך) על כניסת יפוי הכח המתמשך לתוקף.